कई शहर अपने शहर होने पर गर्व करते हैं। लेकिन दिल्ली की बात ही और है। दिल्ली शहर नहीं है वह बस्ती भी नहीं है, कस्बा या नगर नहीं, गांव, खेड़ा तो हो ही नहीं सकता। दिल्ली राजधानी है। वहां चमचमाते बंगलों में रहने वाले भी दिल्ली पर गर्व करते हैं। झुग्गी-झोपडिय़ों, टप्पर में रहने वाले भी 'दिल्लीÓ में रहने का रौब झाड़ते हैं। वह 'सत्ताधीशÓ की भाषा बोलता है। दिल्ली राजधानी है उसे सिर्फ शहर कहना कानूनन अपराध भी हो सकता है। या तो इसे दिल्ली कहो या राजधानी कहो।